รัฐจะซื้อยาง บิ๊กตู่ เผย จากชาวสวน
แจงช้าติดกม. ครม.ตั้ง8คน นั่งบอร์ดยาง,ครม.ตั้ง 8 กูรู นั่งบอร์ดการยาง บิ๊กตู่ แจงแนว ทางรัฐรับซื้อยางเองโดยตรงจากชาวสวน อ้างเหตุล่าช้าเพราะติดขัดข้อกฎหมาย ขณะที่ บิ๊กป้อม เชื่อ ครม. อนุมัติซื้อยางพารา 1 แสนตัน สถานการณ์จะดีขึ้น ปัดคุม 50 แกนนำม็อบสวนยางไปปรับทัศนคติ อาคม เด้งรับนโยบายรัฐ ใช้งบประมาณ 2 หมื่นล้านบาทซื้อน้ำยางดิบสร้างซ่อมถนนทั่วประเทศ ด้านชาวสวนยางหลังทราบข่าวถึงเฮ บอกรับได้ แต่ก็ยังมีใบปลิวปลุกคนออกมาชุมนุม ถาวร รุกต่อจี้รัฐบาลใช้มาตรา 44 จัดการพ่อค้ายาง,ภายหลังจากที่เกษตรกรชาวสวนยางพาราในจังหวัดภาคใต้ได้ออกมาเคลื่อนไหวชุมนุมเรียกร้องให้รัฐบาลแก้ไขปัญหาราคายางพาราที่ตกต่ำชนิดดิ่งลงเหว โดยเบื้องต้นนายกรัฐมนตรีสั่งการให้องค์การคลังสินค้า (อคส.) รับซื้อยางพาราในราคานำตลาด 1 แสนตัน เพื่อนำไปใช้ในโครงการส่งเสริมการใช้ยางในประเทศ 8 กระทรวง พร้อมเดินหน้าแก้ปัญหายางพาราอย่างเป็นระบบแล้วนั้น ความคืบหน้าการเคลื่อนไหวของกลุ่มเกษตรกรชาวสวนยาง เมื่อตอนสายวันที่ 12 ม.ค. กลุ่มเครือข่ายเกษตรกรชาวสวนยางภาคใต้กว่า 100 คน นำโดยนายประทบ สุขสนาน ประธานเครือข่าย จัดประชุมขึ้นที่ห้องประชุมของสำนักงานกองทุนสงเคราะห์การทำสวนยางพาราจังหวัดตรัง ต.ทับเที่ยง อ.เมืองตรัง เพื่อรอดูท่าทีของรัฐบาลในการแก้ไขปัญหา รวมทั้งกำหนดแนวทางการเคลื่อนไหว แต่ภายหลังทราบว่า ครม.มีมติรับซื้อยางพาราในราคานำตลาดจำนวน 1 แสนตัน รวมทั้งแต่งตั้งนายธีระพงษ์ ตันติเพชราภรณ์ ประธานสภาเกษตรกรจังหวัดพังงา ที่เดินทางมาร่วมประชุมด้วยเป็นกรรมการบอร์ดยางพารา ปรากฏว่ากลุ่มแกนนำต่างพอใจ,จ.นครศรีธรรมราช ช่วงเช้าวันเดียวกัน พ.ต.อ.ธรรมนูญ ไฝจู ผกก.สภ.ชะอวด จ.นครศรีธรรมราช ได้รายงานด่วนไปยัง พล.ต.ต.วันชัย เอกพรพิชญ์ ผบก.ภ.จ.นครศรีธรรมราช หลังพบใบปลิวกระจายเกลื่อนในพื้นที่ อ.ชะอวด เรียกร้องให้เกษตรกรชาวสวนยางออกมาชุมนุมกันในวันที่ 12 ม.ค. ที่ตลาดควนหนองหงษ์ ถนนสายเอเชีย 41 ต.ควนหนองหงษ์ อ.ชะอวด จ.นครศรีธรรมราช ซึ่งเป็นจุดเดียวกับที่ชาวสวนยางเคยก่อม็อบปิดถนนสายเอเชีย 41 ประท้วงเรียกร้องราคายางเมื่อปี 2556 จนนำไปสู่เหตุรุนแรง โดยข้อความในใบปลิวระบุว่า น้ำยางโล 25 ขี้ยางโล 10 บาท มันทนไม่ไหวแล้ว ไหนบอกว่าจะทำเพื่อประชาชน ขี้หกทั้งเพ หยุดหลอกลวงประชาชน พบกันพี่น้อง 12 ม.ค. ที่ตลาดนัดควนหนองหงษ์ ต่อมาผู้สื่อข่าวตรวจสอบไปยังบรรดาอดีตแกนนำที่เคยจัดชุมนุม ระบุว่ามีผู้แจกใบปลิวจริง โดยแกนนำจะรอฟังผลการประชุมของคณะรัฐมนตรีในช่วงบ่ายก่อน ว่ามีการกำหนดแนวทางในการช่วยเหลือชาวสวนยางอย่างไรบ้าง หลังจากนั้นจะร่วมกันตัดสินใจอีกครั้ง อย่างไรก็ตาม ในช่วงบ่ายภายหลังแกนนำชาวสวนยางทราบมติ ครม.ต่างแสดงความพอใจเช่นกัน,จ.กระบี่ นายชโยดม สุวรรณวัฒนะ แกนนำเกษตรกรชาวสวนปาล์มและสวนยางพาราจังหวัดกระบี่ พร้อมชาวสวนยางประมาณ 10 คน เข้ายื่นหนังสือกับทางจังหวัดเรียกร้องให้รัฐบาลเร่งแก้ปัญหาราคายางตกต่ำจาก กก.ละ 22 บาท เป็น 60 บาท ภายใน 15 วัน โดยมี น.ส.ศรีบำเพ็ญ นาทอง รักษาการเกษตรและสหกรณ์จังหวัดกระบี่ ลงมารับหนังสือร้องเรียน เช่นเดียวกับ จ.สุราษฎร์ธานี นายไพโรจน์ ฤกษ์ดี กลุ่มแนวร่วมเกษตรกรชาวสวนยางพาราบ้านส้อง อ.เวียงสระ กล่าวว่า เห็นด้วยกับการแก้ไขปัญหาราคายางพาราตกต่ำรัฐบาล แต่จะต้องรอดูสถานการณ์การแก้ไขปัญหาของรัฐบาลว่ามีความจริงใจมากน้อยเพียงใด กับระยะเวลาในการแก้ไข ราคายางที่เสนอไป 60 บาทนั้น ก็เพื่อให้รัฐบาลได้ต่อรอง ความจริงแล้วหากน้ำยางสดอยู่ที่ 40-45 บาท เกษตรกรก็พอใจยอมรับได้,ที่บ้านพักนายถาวร เสนเนียม อดีต สส.ปชป.ถนนสายสนามบินใน ต.ควนลัง อ.หาดใหญ่ จ.สงขลา นายถาวรได้เปิดบ้านประชุมแกนนำเกษตรกรชาวสวนยางในพื้นที่ จ.สงขลา เพื่อสรุปข้อมูลส่งต่อไปยังรัฐบาลเพื่อหาแนวทางแก้ไขโดยเร่งด่วน จากนั้นนายถาวร แถลงว่า ได้เรียกร้องให้รัฐบาลเร่งแก้ปัญหาราคายางตกต่ำ 4 ข้อ คือ 1.ให้นายกรัฐมนตรีใช้อำนาจตามความในมาตรา 44 ตรวจสอบกลไกตลาดยางพาราเป็นการเร่งด่วน เนื่องจากมีบุคคลบางกลุ่มแทรกแซง บิดเบือนกลไกตลาดยางพารา ทำให้เกิดความเสียหายแก่เกษตรกรชาวสวนยาง 2.หากพบว่ามีบุคคลหรือกลุ่มบุคคลใดกระทำความผิดตามข้อ 1ให้บุคคลหรือกลุ่มบุคคลดังกล่าวเป็นอาชญากรทางเศรษฐกิจ ต้องลงโทษอย่างเด็ดขาดทันที 3.ให้รัฐบาลตั้งคณะกรรมการร่วม ตรวจสอบสต๊อกยางพาราของกลุ่มบริษัทและสต๊อกของรัฐที่มีอยู่ 4.ขอให้รัฐบาลเปิดเวทีสาธารณะร่วมกับสมาชิกสภานิติบัญญัติแห่งชาติ เชิญบุคคล กลุ่มบุคคลที่มีความรู้ ตัวแทนเกษตรกรชาวสวนยาง ตัวแทนแรงงานผู้กรีดยาง เพื่อกำหนดมาตรการแก้ไขปัญหายางพาราราคาตกต่ำอย่างยั่งยืน ภายใน 15 วัน นับแต่วันที่ 12 ม.ค.2559,เช่นเดียวกับที่ภาคอีสาน นายศุภชัย โพธิ์สุ (ครูแก้ว) อดีต รมช.เกษตรฯ ในฐานะเครือข่ายแก้ไขปัญหาราคายางพารา นายวิชิต สมรฤทธิ์ ประธานเครือข่ายยางพาราภาคอีสาน ได้ร่วมประชุมกับแกนนำเกษตรกรชาวสวนยางที่ศูนย์ประสานงานเครือข่ายยางพารา อ.ศรีสงคราม จ.นครพนม ถึงปัญหาราคายางตกต่ำ จากนั้นเข้ายื่นหนังสือต่อนายกนก ศรีวิชัยนันท์ นายอำเภอศรีสงคราม ผ่านไปถึงรัฐบาล เร่งแก้ไขปัญหาราคายาง โดยนายวิชิต เผยว่า จ.นครพนม จ.มุกดาหาร จ.สกลนคร และ จ.กาฬสินธุ์ มีพื้นที่ปลูกยางกว่า 3 แสนไร่ เปิดกรีดแล้ว 2 แสนไร่ ปัจจุบันกำลังประสบปัญหาเดือดร้อนหนักในรอบ 10 ปี จากปัญหาราคายางตกต่ำ หากรัฐบาลไม่หาทางแก้ไขปัญหาจริงจัง ภายในสัปดาห์นี้จะมีการเคลื่อนไหวร่วมกับหลายจังหวัดอย่างแน่นอน เพราะที่ผ่านมาเราเชื่อว่าปัญหามาจากรัฐบาลไม่มีความจริงใจในการแก้ไข,ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี และหัวหน้า คสช. แถลงภายหลังประชุม ครม. ถึงการแก้ปัญหาราคายางตกต่ำว่า วันนี้ได้ลงไปขับเคลื่อนและให้คณะทำงานลงไปพูดคุยกับชาวสวนยางที่มีการประชุมและเสนอข้อเรียกร้องขึ้นมา โดยทุกอย่างเป็นไปด้วยความเรียบร้อยถือว่าเข้าใจว่ารัฐบาลกำลังแก้ปัญหาอยู่ในลักษณะ 2 ทาง 1.คือช่องทางปกติของกระทรวงเกษตรและสหกรณ์ ที่ต้องมีคณะกรรมการการยางแห่งประเทศไทย (กยท.) ทั้งนี้ ในส่วนของ กยท.ใหม่ที่จะต้องตั้ง ปัญหาไม่ได้อยู่ที่รัฐแต่อยู่ที่ผู้แทนภาคการเกษตรที่ตกลงกันไม่ได้ แม้จะมีการประชุมกัน 3-4 ครั้ง ยังเสนอชื่อกันไม่ได้ เพราะต่างคนต่างอยากเป็น ดังนั้นที่ผ่านมาจึงต้องใช้รักษาการ ไม่ใช่เพราะรัฐบาลทำช้าหรือต้องการดึงเรื่อง ไม่ได้ต้องการดึงจะไปดึงทำไม รัฐบาลต้องการลดปัญหาอยู่แล้ว,พล.อ.ประยุทธ์กล่าวว่า วันนี้ต้องไปดูว่าภาครัฐจะสามารถซื้อแผ่นยาง น้ำยาง ไปเข้าสู่กระบวนการผลิตควรจะซื้อในราคาที่เท่าไร ต้องเห็นใจรัฐด้วยถ้าเราไปเพิ่มราคาโดยที่ไม่มีจุดมุ่งหมาย ซื้อเอามาเก็บเข้าคลังจะเหมือนเดิม เมื่อซื้อมาจะไม่นำไปสู่ท้องตลาด จะผลักไปสู่การผลิตเลย ที่มีผลการวิจัยพัฒนาเรื่องยางมาเป็นร้อยๆอย่าง แต่ไม่เคยเอามาปฏิบัติ ตั้งแต่ผมเข้ามาทำงาน รัฐมนตรีบอกว่านายกฯสั่งไปหมื่นห้าพันกว่าเรื่องแล้ว ผมก็อายเหมือนกันนะ สั่งเยอะ ท่านบอกว่าตอนนี้เสร็จไปห้าสิบกว่าเรื่องก็แย่แล้ว ตอนนี้ผมสั่งไปถึงชาติหน้าแล้ว ขอให้รู้ว่าเราไม่เคยหยุดคิด ทุกวันทุกคืน เสาร์-อาทิตย์ ก็คิดใหม่มาเรื่อยของเก่าก็ยังไม่เสร็จ เพราะมันติดกระบวนการติดกฎหมาย ก็ต้องค่อยๆแก้,ผู้สื่อข่าวถามว่า จะนำยางออกจากสต๊อกโดยหน่วยงานจาก 8 กระทรวง สามารถทำได้เมื่อใด พล.อ.ประยุทธ์ตอบว่า ทำไมไม่เข้าใจ พูดไม่รู้เรื่อง การซื้อจะเป็นการซื้อยางดิบ ยางแผ่น ขี้ยางก้นถ้วย อะไรก็ตามแต่ซื้อมาตามราคาที่ควรจะซื้อให้สูงกว่าท้องตลาดเล็กน้อยให้อยู่ได้ เมื่อซื้อเสร็จแล้วไปส่งโรงงาน โดยที่รัฐยังไม่เก็บเงินค่ายางจากโรงงานโดยให้เขาผลิตสินค้าไปก่อน เช่น ถุงมือ ที่นอน อะไรต่างๆ เมื่อขายของได้ค่อยมาใช้หนี้รัฐ ซึ่งของที่ขายที่นอนทหารก็อาจจะซื้อเป็นการเอางบประมาณมาสนับสนุนกันเอง อัฐยายซื้อขนมยาย ไม่ใช่ว่าไปอุดหนุนราคาพยุงราคา แล้วไม่ได้เอาไปทำอะไร เหมือนที่ค้างอยู่ในคลังกว่า 3 แสนตัน ตรงนั้นก็เดท รับเบอร์ไปก่อน ยังไม่ต้องไปพูดถึงเพราะถ้าเอาออกมาขายตอนนี้ราคาก็ตก ซึ่งยางในสต๊อกตนไม่ได้เป็นคนซื้อไว้ ใครเป็นคนซื้อจะเอาไปขายใครในเมื่อข้างนอกมียางขายราคาถูกกว่า,เมื่อถามว่า ต้องซื้อในราคานำตลาดเท่าไรที่จะไม่บิดเบือนการตลาด พล.อ.ประยุทธ์ตอบว่า วันนี้ราคาตลาดอยู่ที่ กก.ละ 35 บาท เมื่อถามต่อว่ารัฐบาลมีเป้าหมายซื้อนำราคาเท่าไหร่ พล.อ.ประยุทธ์ เริ่มตอบอย่างมีอารมณ์ว่า คุณเสนอมาสิเท่าไหร่ ผู้สื่อข่าวตอบกลับว่า ให้นายกฯกำหนด พล.อ.ประยุทธ์ตอบว่า ผมกำหนด ผมมีสตางค์เท่าไหร่ งบประมาณรัฐมีเท่าไหร่ กำลังการผลิตมีเท่าไหร่ ขณะนี้ซื้อเพื่อบรรเทาราคายางที่ตก ช่วงนี้เหลือ 3 เดือนก่อนปิดฤดูกรีดยาง ซึ่งต้องการให้ชาวสวนมีเงินอยู่ได้ เป็นการแก้ปัญหา เมื่อถามว่าราคาซื้อนำนั้นจะไม่เป็นการบิดเบือนกลไกตลาด ไม่ตั้งราคามากเกิน ใช่หรือไม่ พล.อ.ประยุทธ์ตอบว่า เวลาที่ตั้งราคามากเกิน ไม่ไปว่า ผู้สื่อข่าวตอบกลับว่า ได้ว่าไปแล้ว พล.อ.ประยุทธ์ตอบว่า แล้วเขาทำไหม ราคาข้าวหมื่นห้า บอกเขาหรือเปล่าว่าไม่เหมาะสม,เมื่อถามว่า ชาวสวนยางเรียกร้องในราคา กก.ละ 60 บาท แต่รัฐให้ไม่ได้แล้วจะซื้อนำในราคาเท่าไหร่ พล.อ.ประยุทธ์ตอบว่า ก็มากกว่าที่มีอยู่ เท่าไหร่ยังไม่รู้ เดี๋ยวคุยกัน มันต้องเป็นการสมยอมกันระหว่างรัฐกับประชาชน ไม่ใช่ตนไปบังคับส่งเดช สื่อก็จะหาว่าไปแทรกแซงอีก เขากำลังคุยกันอยู่นายกฯต้องไปทำเองหมดหรือ ต่อข้อถามว่า ในระยะยาวจะทำอย่างไรให้ดีกับรัฐและประชาชนด้วยในเรื่องของราคายาง พล.อ.ประยุทธ์ตอบว่า สื่อมีอะไรที่คิดไว้เสนอมา สำหรับตนบอกแล้วว่าทำอย่างไรยาง 4.7 ล้านตัน จะนำไปสู่การใช้จ่ายในประเทศมากกว่า 30-50 เปอร์เซ็นต์ ซึ่งวันนี้ใช้ 1.4 ล้านตัน แต่ยางมี 4 ล้านกว่า แล้วจะไปขายใคร วิธีการแก้ของตนคือใช้ยางในประเทศให้มากขึ้น สร้างโรงงานให้เกิดความเข้มแข็งเคยทำกันไหมเล่า เมื่อถามว่า สินค้าจากยางพาราที่ผลิตออกมาไม่มีมาตรฐานจะทำอย่างไร พล.อ.ประยุทธ์ตอบว่า ก็รับรองมาตรฐานก่อนขาย,พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม ให้สัมภาษณ์ภายหลังประชุมคณะรัฐมนตรี (ครม.) ว่า ที่ประชุม ครม.อนุมัติให้รับซื้อยางพาราโดยตรงจากเกษตรกร โดยจะมีเจ้าหน้าที่ลงไปรับซื้อในพื้นที่ ตกลงราคาการรับซื้อว่าจะกิโลกรัมละเท่าไหร่ และอาจให้คณะรักษาความสงบแห่งชาติ (คสช.) เข้าไปช่วยดำเนินการ ร่วมมือกับสหกรณ์การเกษตรในพื้นที่ กระทรวงการคลัง กระทรวงมหาดไทย ซึ่งปริมาณการรับซื้อ คงไม่เกิน 1-2 แสนตัน ซึ่งเชื่อว่ามาตรการเหล่านี้ จะทำให้สถานการณ์ดีขึ้น เมื่อถามว่า มีกระแสข่าวควบคุมแกนนำชุมนุมชาวสวนยางในพื้นที่ 50 คน ไปปรับทัศนคติ พล.อ.ประวิตรกล่าวว่า ไม่มี และส่วนตัวดีใจที่ประชาชนมีความเข้าใจว่า ขณะนี้มี พ.ร.บ.การชุมนุมในที่สาธารณะ ดังนั้น ไม่ว่า อ.หาดใหญ่ จ.สงขลา และ จ.ตรัง แกนนำต้องขออนุญาตก่อนชุมนุม รวมถึงต้องขอบคุณสื่อที่ช่วยสร้างการรับรู้ให้กับประชาชน ถ้าแบบนี้คุยกันได้แน่,พล.ต.สรรเสริญ แก้วกำเนิด โฆษกประจำสำนักนายกรัฐมนตรี แถลงภายหลังประชุมคณะรัฐมนตรี (ครม.) ว่า ที่ประชุม ครม. มีมติแต่งตั้งประธานกรรมการ และกรรมการผู้ทรงคุณวุฒิในคณะกรรมการการยางแห่งประเทศไทย (กยท.) จำนวน 8 คน ประกอบด้วย พล.อ.ฉัตรเฉลิม เฉลิมสุข เป็นประธาน ส่วนกรรมการมีนายประสิทธิ์ หมีดเส็น นายสังข์เวิน ทวดห้อย นายเสนี จิตตเกษม ผู้แทนเกษตรกรชาวสวนยาง นายธีรพงศ์ ตันติเพชราภรณ์ นายสาย อิ่นคำ ผู้แทนสถาบันเกษตรกรชาวสวนยาง นายธนวรรธน์ พลวิชัย นายพิชัย ถิ่นสันติสุข ผู้แทนผู้ประกอบกิจการยางที่มีความเชี่ยวชาญด้านการผลิตอุตสาหกรรมยาง โดยขั้นตอนต่อไปจะเป็นการสรรหาผู้ว่าการยางแห่งประเทศไทย จะดำเนินการให้เร็วที่สุด,พล.ต.สรรเสริญกล่าวต่อว่า นายกฯสรุปในที่ประชุมว่า เรื่องยางพารา ดำเนินการ 2 ภาค ควบคู่กันไป ส่วนแรกคือ กระทรวงเกษตรและสหกรณ์ ดำเนินการในโครงการต่างๆ 15 มาตรการ ส่วนที่สอง นายกฯ ได้มีการหารือกับภาคส่วนต่างๆ ในการรับซื้อยางโดยตรงจากเกษตรกร ไม่ผ่านสหกรณ์ ขณะนี้มีการตรวจสอบมาแล้วว่ากระทรวงต่างๆมีความต้องการใช้ยางในเบื้องต้น ประมาณ 1 แสนตัน ทั้งนี้ ในส่วนของกระบวนการผลิตนั้น ผลิตภัณฑ์ต้องได้รับมาตรฐานจากกระทรวงวิทยาศาสตร์และเทคโนโลยีก่อน จึงจะสามารถผลิตออกมาได้ ยืนยันว่าเมื่อผลิตออกมาแล้ว ราคาจะดีขึ้น เป็นที่พอใจของทุกฝ่าย และไม่บิดเบือนกลไกของตลาด นอกจากนี้ยังมอบหมายให้นายสมคิด จาตุศรีพิทักษ์ รองนายกฯ ปรับปรุงแนวทางการจ่ายเงินแก่เกษตรกรไร่ละ 1,500 บาท ให้คล่องตัวและรวดเร็วมากขึ้น,พล.ต.สรรเสริญกล่าวอีกว่า ครม.อนุมัติมาตรการช่วยเหลือเกษตรกรผู้ปลูกยางพาราโดยกระทรวงพาณิชย์ จะนำข้าวสารเจ้า 5 เปอร์เซ็นต์ บรรจุถุง 5 กิโลกรัม ประมาณ 4 ล้านกว่าถุง นำมาแจกจ่ายให้กับเกษตรกร ที่ลงทะเบียนกับกระทรวงเกษตรฯ กว่า 800,000 ครัวเรือน ใช้งบประมาณ 300 ล้านบาท และกรมการค้าภายใน จะจัดสรรงบฯ 17 ล้านบาท จัดกิจกรรมร้านค้าธงฟ้า เป็นสินค้าบริโภคมาขายในราคาต่ำกว่าท้องตลาด 20-40 เปอร์เซ็นต์ โดยทั้ง 2 โครงการนี้ จะดำเนินการตั้งแต่บัดนี้ จนถึงเดือน มี.ค.59,พล.ต.สรรเสริญกล่าวต่อว่า กรมส่งเสริมการค้าระหว่างประเทศ ได้จัดกิจกรรมจับคู่เจรจาธุรกิจร่วมงานแสดงสินค้า จากคณะผู้แทนการค้า เยือนคณะผู้ค้า 6 โครงการ โดยจะมีมูลค่าจากการขายยางพารา และผลิตภัณฑ์จากยางพาราทั้งสิ้น 1,000 ล้านเหรียญสหรัฐฯ คิดเป็นเงินไทยประมาณ 36,000 ล้านบาท ขณะที่กระทรวงอุตสาหกรรมได้แจ้งที่ประชุมว่า ในปีนี้คาดว่าจะสามารถเปิดโรงงานผลิตผลิตภัณฑ์จากยางพารา ที่มาแจ้งความประสงค์ทั้งสิ้นประมาณ 79 โรงงาน โดยจะสามารถรับยางที่มาผลิตเป็นผลิตภัณฑ์ ได้ประมาณ 870,000 ตัน ในช่วงไตรมาสแรก คาดว่าจะเปิดได้ 25 โรงงาน และสามารถรับผลผลิตได้ประมาณ 20,000 กว่าตัน,นายอาคม เติมพิทยาไพสิฐ รมว.คมนาคม เผยว่า ขณะนี้ ครม.ได้มีมติให้ 8 หน่วยงานหลักไปเพิ่มปริมาณการใช้น้ำยางพาราดิบเพิ่มขึ้นในปี งบประมาณปี 59 เพื่อช่วยแก้ไขปัญหาราคายางตกต่ำ โดยกระทรวงคมนาคมมีนโยบายให้กรมทางหลวง (ทล.) และกรมทางหลวงชนบท (ทช.) ดำเนินการนำน้ำยางพาราดิบกว่า 20,687 ตัน มูลค่ากว่า 10,223 ล้านบาท มาเป็นส่วนผสมในการทำพาราแอสฟัลต์ ลาดผิวถนน ซ่อมแซมถนนของถนนทางหลวง และถนนทางหลวงชนบท ทั่วประเทศพื้นที่รวมกว่า 37.1 ล้านตารางเมตร ในปีงบประมาณ 59 นี้ ขณะเดียวกัน ครม.ยังสั่งการให้กระทรวงคมนาคมไปทำแผนเพิ่มการใช้ปริมาณยางพาราในการทำพัสดุและสร้างโครงการต่างๆ เพิ่มในปี 60-61 รวมถึงการทำงบประมาณที่จะรับสนับสนุนเพิ่มเติม ปัจจุบันการใช้น้ำยางพาราเป็นส่วนผสมทำถนนจะใช้ส่วนผสมประมาณ 12.5% แต่หลังจากนี้ให้ไปศึกษาว่าหากใช้น้ำยางผสมเพิ่มจะมีผลดีและผลเสียอย่างไร เพราะขณะนี้การใช้ยางพาราผสมจะแพงกว่ายางมะตอย 2 เท่าตัว แต่จะมีความคงทนสูงกว่าจาก 7 ปี เป็น 9 ปี,นางอรรชกา สีบุญเรือง รมว.อุตสาหกรรม เผยภายหลังร่วมหารือกับตัวแทนผู้ประกอบการกลุ่มอุตสาหกรรมยางพาราว่า ได้ขอความร่วมมือให้ผู้ประกอบการรับซื้อยางพาราในประเทศให้มากขึ้น เพื่อนำมาเป็นวัตถุดิบในอุตสาหกรรมยางล้อรถยนต์ รวมทั้งขอความร่วมมือให้ผู้ประกอบการยาง ที่ได้รับใบอนุญาตประกอบการกิจการโรงงาน (รง.4) ไปแล้ว เร่งเปิดดำเนินการในเดือน มี.ค.นี้อีก 23 แห่ง ทำให้มีความต้องการใช้ยางพาราเพิ่มขึ้นอีก 20,000 ตัน และแผนสุดท้ายประสานขอสินเชื่อดอกเบี้ยต่ำจากธนาคารพาณิชย์ มารับซื้อน้ำยางพารา ซึ่งเป็นโครงการต่อเนื่อง ในขณะที่นางอภิรดี ตันตราภรณ์ รมว.พาณิชย์ กล่าวว่า ปลายเดือน ม.ค.นี้จะมีผู้นำเข้าผลิตภัณฑ์ยางพาราจากประเทศกัมพูชามาพบปะกับผู้ประกอบการไทย ซึ่งมีความต้องการสินค้าคิดเป็นมูลค่า 4 ล้านเหรียญสหรัฐฯ โดยต้องการสินค้าหมอน ถุงมือยาง และที่นอนยางพารา ส่วนในต้นเดือน ก.พ.จะมีผู้นำเข้าจากรัสเซีย เข้ามาเจรจาธุรกิจเพื่อนำไปสู่การนำเข้ายางแผ่นและยางแท่ง ปริมาณ 80,000 ตันด้วย
ครม.ตั้ง 8 กูรู นั่งบอร์ดการยาง บิ๊กตู่ แจงแนว ทางรัฐรับซื้อยางเองโดยตรงจากชาวสวน อ้างเหตุล่าช้าเพราะติดขัดข้อกฎหมาย ขณะที่ บิ๊กป้อม เชื่อ ครม. อนุมัติซื้อยางพารา 1 แสนตัน สถานการณ์จะดีขึ้น
ข่าวหน้า1,บิ๊กตู่,เกษตรกร,สวนยางพารา,ชุมนุม,แก้ไขปัญหา,ราคายางพารา,ตรัง,ถาวร เสนเนียม,รัฐบาล,ข่าว,ไทยรัฐฉบับพิมพ์